**Tollerup Overdrevs Vejlaug.**

Referat af bestyrelsesmøde i Tollerup Overdrevs Vejlaug den 15. april 2017

Tilstede: Klaus Winkel, Grete Øberg, Klaus Mortensen, Søren Andersen, afbud fra Søren Møller.

**1) Referat**  
Søren Th. skriver et kort referat, der udsendes til medlemmerne.

**2) Siden sidst**Vejlaugets rabatordning, til medlemmer der er medlem af 2 vejlaug, er nu gennemført. Kommunen står for opkrævningen af det halve kontingent til de 3 medlemmer.   
Halsnæs Kommunes tilbud om bedre bredbåndsforbindelser, hvis der er kollektiv tilslutning til nye kabler, opnåede ikke tilslutning i vores vejlaug. Til gengæld er det i dag muligt via de almindelige netforbindelser at få ret store hastigheder. Se for eksempel på Halsnæs Kommune hjemmeside: <http://www.halsnaes.dk/Service/Om/Bredbaand%20i%20Halsnaes.aspx>

**3) Økonomi**  
Regnskabet for 2016 udviser et resultat på 8.281,45, hvormed vi har 32.897,70 Kr. i kassen ved årets udløb. Den lokale entreprenør, som har udført opgaver på vejen, er noget bagud med at fremsende regninger, så vedkommende har omkring 12.000 til gode. De årlige indtægter fra kontingentet er på godt 10.000 Kr. Regnskabet blev godkendt. Udsendes til medlemmerne, og vil være at finde på hjemmesiden. Regnskabet kan hentes her: <http://tollerupvejlaug.dk/Regnskaber.html>   
  
**4) Vedligeholdelse af vejene.**  
Vejene har det godt efter bestyrelsens opfattelse. I år vil vi prioritere et læs grus midt på Porsevej hvor denne er lavest. Endvidere skal der udlægges knust asfalt ved Søren Madsensvejs udkørsel til Nyvej. Dette var allerede planlagt sidste år, men entreprenøren kunne ikke levere asfalt på det tidspunkt.

**5) Generalforsamling i 2017?**  
I år er det 5 år siden, der sidst blev afholdt generalforsamling. Bestyrelsen vil meget gerne invitere til et arrangement for vejlaugets medlemmer, men mener ikke der er behov for en egentlig generalforsamling. På hjemmesiden [www.tollerupvejlaug.dk](http://www.tollerupvejlaug.dk) kan medlemmerne finde bestyrelsens årlige vurdering af vejene og økonomi, herunder regnskaber.  
Bestyrelsen besluttede i stedet at invitere til en sammenkomst i vejlauget den 19. august 2017 kl. 16.00, ikke mindst for at give nye beboere lejlighed til at møde naboer, genboere og bagboere og bestyrelsen. Der vil blive udsendt særskilt invitation til arrangementet.  
Hvis nogen medlemmer ønsker en egentlig generalforsamling, er de meget velkomne til at henvende sig til bestyrelsen – og vi arrangerer gerne en sådan.

**6) Eventuelt**  
Intet at referere.

Se vores hjemmeside: [www.tollerupvejlaug.dk](http://www.tollerupvejlaug.dk)